|  |  |
| --- | --- |
| RomâniaJudeţul SuceavaConsiliul Local al Municipiului Câmpulung Moldovenesc | Anexa la Hotărârea Consiliului Local nr………/2023 |

|  |  |
| --- | --- |
| **MINISTERUL JUSTIŢIEI** **OFICIUL NAŢIONAL** **AL REGISTRULUI COMERŢULUI****Nr.\_\_\_\_\_\_\_\_\_\_\_/\_\_\_\_\_\_\_\_\_\_\_** | **Municipiul Câmpulung Moldovenesc****Nr.\_\_\_\_\_\_\_\_\_\_\_/\_\_\_\_\_\_\_\_\_\_\_** |

**PROTOCOL**

1. **PĂRȚILE**

**OFICIUL NAŢIONAL AL REGISTRULUI COMERŢULUI (ONRC)**, cu sediul în B-dul Unirii nr.74, sector 3, Bucureşti, telefon: 021.316.08.10, fax: 021.316.08.03, e-mail: onrc@onrc.ro, reprezentat prin doamna Valentina BURDESCU, Director General

*şi*

**MUNICIPIUL CÂMPULUNG MOLDOVENESC** cu sediul în localitatea Câmpulung Moldovenesc, str. 22 Decembrie,nr. 2, județul Suceava cod poștal 725100 telefon: 0230314425,fax: 0230314725, e-mail: primaria@campulungmoldovenesc.ro, reprezentat prin domnul Negură Mihăiță, Primar.

**Având în vedere:**

* dispozițiileart. 68, 69 din Codul de procedura fiscala
* Dispozițiile art. 2 alin. (1) din HG nr. 962/2017 privind aprobarea tarifului pentru unele operaţiuni efectuate de Oficiul Naţional al Registrului Comerţului şi oficiile registrului comerţului de pe lângă tribunale.
* Regulamentul (UE) nr 2016/679, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (regulamentul general privind protecția datelor)

**convin prin prezentul protocol colaborarea în vederea asigurării accesului gratuit al Municipiului Câmpulung Moldovenesc** **la serviciul RECOM online al ONRC.**

1. **OBIECTUL PROTOCOLULUI**

Asigurarea accesului gratuit al **Municipiului Câmpulung Moldovenesc** la **datele înregistrate în registrul comerțului central computerizat prin serviciul Recom online.**

**Referitor la persoanele fizice vor putea fi accesate următoarele date: numele, prenumele, data şi locul naşterii, cetăţenia.** *(în cazul în care dispozițiile legale invocate mai sus permit accesarea datelor cu caracter personal, se vor insera, punctual, datele care pot fi accesate conform temeiului legal invocat).*

1. **OBLIGAŢIILE PĂRŢILOR**

##### ONRC, în vederea realizării scopului prezentului protocol:

* + 1. asigură accesul gratuit al **Municipiului Câmpulung Moldovenesc** la serviciul RECOM online, în baza unui cont de acces personalizat;
		2. transmite **Municipiului Câmpulung Moldovenesc** , la solicitarea acesteia, la adresa de e-mail menţionată în preambulul prezentului protocol, o situaţie centralizatoare a datelor de identificare aferente accesărilor;
		3. asigură schimbarea parolei de acces la serviciul RECOM online, la solicitarea **Municipiului Câmpulung Moldovenesc,** precum şi comunicarea acesteia persoanelor autorizate să acceseze serviciul RECOM online, desemnate de Municipiul Câmpulung Moldovenesc.

##### Municipiul Câmpulung Moldovenesc, în vederea realizării scopului prezentului protocol:

* + 1. desemnează persoanele autorizate să acceseze serviciul RECOM online;
		2. transmite ONRC datele de contact ale persoanelor autorizate să acceseze serviciul RECOM online;
		3. asigură prin persoanele autorizate să acceseze serviciul RECOM online, completarea datelor de identificare ale solicitării ,şi anume:

- numărul şi data înregistrării solicitării (dintr-un registru de uz intern al instituţiei);

- departamentul/persoana din cadrul instituţiei care a solicitat informaţiile;

- obiectul solicitării.

* + 1. se obligă să păstreze confidenţialitatea asupra datelor şi informaţiilor obţinute în baza prezentului protocol şi să le utilizeze în condiţiile legii şi numai în scopul desfăşurării activităţii proprii;
		2. se obligă să nu utilizeze aplicaţii/programe informatice pentru accesarea informaţiilor prin serviciul RECOM online. Utilizarea sistemului prin lansarea de procese succesive, prin intermediul aplicaţiilor/programelor, înainte de finalizarea procesului lansat anterior, va fi considerată şi tratată ca fiind un atac de tip DOS (Denial of Service) sau similar acestuia;
		3. se obligă să se abţină de la orice acţiuni care ar restricţiona accesul altor beneficiari la sistemul RECOM online sau care ar împiedica funcţionarea corespunzătoare a serviciului.
1. **ALTE CLAUZE**

**4.1.** În cazul în care **municipiul** **Câmpulung Moldovenesc** încalcă obligaţiile prevăzute la pct. 3.2.5 şi 3.2.6, iar în termen de o oră de la notificarea ONRC, nu încetează acţiunea, ONRC suspendă utilizarea serviciului, pentru o perioadă de o lună calendaristică şi îşi rezervă dreptul de a pretinde plata de daune – interese.

**4.2. Municipiul** **Câmpulung Moldovenesc** va fi notificat în condiţiile prevăzute la pct. 4.1 o singură dată, ONRC rezervându-şi dreptul ca, în situaţia în care se constată că obligaţiile prevăzute la pct. 3.2.5 şi 3.2.6 au fost din nou încălcate, să blocheze accesul la serviciul RECOM online şi să pretindă plata de daune-interese.

**4.3.** În situaţia în care fapta **Municipiului Câmpulung Moldovenesc**  întruneşte condiţiile prevăzute de Legea nr. 161/2003, cu modificările şi completările ulterioare, Titlul III – Prevenirea şi combaterea criminalităţii informatice, ONRC îşi rezervă dreptul de a bloca accesul acestuia la serviciul RECOM online şi de a lua măsurile prevăzute de lege.

1. **PROTECȚIA DATELOR CU CARACTER PERSONAL**

**5.1** Părţile se angajează să respecte dispoziţiile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), denumit în continuare Regulamentul (UE) 2016/679.

**5.2** În cadrul măsurilor tehnice şi organizatorice interne pentru realizarea prelucrărilor de date cu caracter personal, părţile dispun măsurile necesare pentru asigurarea respectării dispoziţiilor art.6 alin.(1) lit. f) din Regulamentul (UE) 2016/679.

* 1. În scopul asigurării respectării prevederilor pct. 5.1, Părţile dispun măsuri specifice pentru asigurarea respectării dispoziţiilor art.25 din Regulamentul (UE) 2016/679.
	2. Obligaţia de a informa ONRC cu privire la prelucrarea datelor
	cu caracter personal furnizate prin intermediul unor mijloace noi de prelucrare automatizată, în
	special în situaţia utilizării unor noi tehnologii sau a unor tehnologii care permit crearea de
	profiluri.

**5.5** Orice încălcare a securităţii datelor cu caracter personal care priveşte datele prelucrate în
temeiul prezentului Protocol este notificată, de îndată, celeilalte Părţi. Transmiterea notificării
se realizează cel târziu la momentul transmiterii notificării către Autoritatea Naţională de
Supraveghere a Prelucrării Datelor cu Caracter Personal în condiţiile art. 33 alin.(1) din
Regulamentul (UE) 2016/679. Notificarea va cuprinde cel puţin informaţiile prevăzute la art. 33
alin.(3) din Regulamentul (UE) 2016/679.

**5.6** In situaţia încălcării securităţii datelor cu caracter personal care priveşte datele prelucrate în
temeiul prezentului Protocol, Părţile se informează reciproc în cazul transmiterii unor notificări
în condiţiile art. 34 din Regulamentul (UE) 2016/679.

**5.7** Datele cu caracter personal sunt utilizate exclusiv în scopul în care au fost solicitate, cu respectarea legislaţiei în vigoare, strict pentru îndeplinirea obiectului protocolului.

**5.8** Părțile se obligăsă asigure exercitarea dreptului la informare al persoanelor vizate cu privire la prelucrările de date cu caracter personal realizate în temeiul prezentului Protocol.

**5.9** Părţile garantează exercitarea dreptului de acces al persoanei vizate şi dispun toate măsurile
necesare pentru asigurarea aplicării dispoziţiilor art. 15 din Regulamentul (UE) 2016/679.

**5.10** În scopul asigurării confidențialității datelor cu caracter personal și a condițiilor privind schimbul de informații în temeiul prezentului Protocol, se va completa Anexa privind persoanele (nume și prenume, funcția, e-mail, telefon) care vor avea acces la serviciul Recom on-line.

**5.11** Prelucrarea datelor cu caracter personal se face de ambele părţi cu respectarea confidenţialităţii şi securităţii datelor. În acest sens, părţile se obligă să aplice măsurile tehnice şi organizatorice adecvate pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, precum şi împotriva oricărei altei forme de prelucrare ilegală. Respectivele măsuri trebuie să asigure un nivel de securitate adecvat în ceea ce priveşte riscurile pe care le reprezintă prelucrarea, raportat la natura datelor care trebuie protejate şi la tehnologia utilizată în procesul de prelucrare.

1. **DISPOZIŢII FINALE**

ONRC şi Municipiul Câmpulung Moldovenesc**,** vor acţiona în spiritul bunei credinţe şi vor organiza în mod corespunzător ducerea la îndeplinire a prevederilor prezentului protocol.

Prezentul protocol intră în vigoare la data semnării sale de către părţi şi se încheie pe o perioadă de un an. Prelungirea Protocolului se poate face în mod tacit, pe noi perioade de câte un an, în condiţiile în care nici una dintre părţi nu notifică, cu 30 de zile înainte de expirarea duratei, încetarea acestuia.

Prezentul protocol poate fi modificat numai cu acordul părţilor, prin acte adiţionale.

Partea care are iniţiativa amendării prezentului protocol va transmite celeilalte părţi, in scris, spre analiză, propunerile sale.

Orice înțelegere, scrisă sau verbală, având același obiect cu cel al prezentului protocol, încetează de la data intrării în vigoare a acestuia.

Persoanele desemnate să asigure îndeplinirea şi respectarea condiţiilor de derulare a Protocolului de colaborare sunt:

* din partea **OFICIULUI NAŢIONAL AL REGISTRULUI COMERŢULUI**, domnul director Ioan Mărginean, tel: 021.316.08.14, e-mail: ioan.marginean@onrc.ro;
* din partea **MUNICIPIULUI CÂMPULUNG MOLDOVENESC,** domnul Primar Negură Mihăiță, tel. 0230314425, e-mail : primaria@campulungmoldovenesc.ro,.

Protocolul a fost încheiat în 2 (două) exemplare, ambele cu valoare de original, câte un exemplar pentru fiecare parte.

|  |  |  |
| --- | --- | --- |
| **OFICIUL NAŢIONAL** **AL REGISTRULUI COMERŢULUI****Valentina BURDESCU****DIRECTOR GENERAL****DIRECTOR DIRECŢIA CONTENCIOS**  **Bogdan - Mihail BURDESCU****DIRECTOR DIRECŢIA VALORIFICARE DATE, REGISTRUL COMERTULUI****Ioan MĂRGINEAN****Viză legalitate,** |  | **MUNICIPIUL CÂMPULUNG MOLDOVENESC****Mihăiță NEGURĂ****PRIMAR****DIRECTOR EXECUTIV,****Iuliana-Georgeta FLORESCU****COMPARTIMENT JURIDIC,****Liviu-Claudiu STOICA** |

**ANEXA** (pct. 5.10 din Protocol)

Persoanele care vor avea acces la serviciul Recom on-line:

|  |  |  |  |
| --- | --- | --- | --- |
| Nr. crt. | Nume și Prenume | Funcția | Email/telefon |
|  |  |  |  |
|  |  |  |  |
|  |  |  |  |

 Primar, Director executiv,

 Negură Mihăiţă Florescu Iuliana-Georgeta

|  |  |
| --- | --- |
|  | Președinte de ședință, Secretarul general al municipiului, Erhan Rodica |